தன்னுடைய ஒவ்வொரு நடவடிக்கைகள் குறித்தும் ரூபா, முகநூலில் பதிவு செய்வது வழக்கம். அப்போது காவல் பணி குறித்து வெளிப்படையாகப் பல தகவல்களைப் பகிர்ந்துள்ளார். அவரின் சிந்தனைகள், செயல்பாடுகள் அனைத்தும் சமூகத்தைச் சார்ந்தே இருப்பது அவரது பதிவின் மூலம் தெரிகிறது. அவரது முகநூலில் 25,482 பேர் பாலோவர்களாக உள்ளனர். இந்தச் சூழ்நிலையில்தான் பரப்பன அக்ரஹாரா சிறையில் நடந்த விதிமுறைகளை யாருக்கும் பயப்படாமல் வெளிப்படுத்தினார். இதனால், அவருக்கும் உயரதிகாரிகளுக்கும் இடையே ஏற்பட்ட பிரச்னைகளை எளிதாக சமாளித்தார். தன் தரப்பு நியாயத்தைச் சொல்லியதோடு எந்த விசாரணைக்கும் தயார் என்று வெளிப்படையாகவே சொல்லியுள்ளார் ரூபா. இந்த சமயத்தில் சசிகலா குறித்த வீடியோக்கள் ஒவ்வொன்றாக வெளியாகி வருகிறது.